Z A P I S N I K
15. sjednice Vijeća Mjesnog odbora Cvjetni trg
održane 28. kolovoza 2022. u prostorijama Mjesnog odbora „Kralj Petar Svačić“, Preradovićeva ulica 29, s početkom u 19:00 sati

Nazočni članovi Vijeća Mjesnog odbora Cvjetni trg: Dragan Hrnjak, Nela Jantol i Nebojša Gavrilov.
Nenazočni članovi Vijeća Mjesnog odbora Cvjetni trg: Matea Vučić i Milena Bekić Milinović.

Predsjednica Vijeća Mjesnog odbora Cvjetni trg pozdravlja nazočne i konstatira da je na sjednici nazočno 3 člana Vijeća, čime su stečeni uvjeti za raspravu i pravovaljano odlučivanje.

Vijeće Mjesnog odbora Cvjetni trg jednoglasno donosi 

DNEVNI RED

1. Pješačka zona – Masarykova ulica
1. Pitanja i prijedlozi

Ad.1. Pješačka zona – Masarykova ulica

Članovi Vijeća raspravljaju o održavanju tjedna mobilnosti od 16. do 22.9.2022. u sklopu kojeg će Masarykova ulica biti privremeno zatvorena za promet i na kojoj će se održavati različite aktivnosti koje je, među drugim organizatorima, dogovarao i Dragan Hrnjak. Dodatno u petak 23.9.2022. će biti zatvorena ulica u sklopu Dana Donjeg grada za koje se posebno trebalo potruditi da se isplaniraju aktivnosti i gdje su članovi Vijeća Mjesnog odbora Cvjetni trg i susjednih mjesnih odbora, kao i Gradske četvrti sudjelovali u izradi programa. Članovi Vijeća predlažu neke od izlagača i dogovaraju tko će koje kontaktirati pošto postoji malo vremena za izradu finalnog programa. 

Ad.2. Pitanja i prijedlozi
· Nebojša Gavrilov govori da je u kontaktu s Hrvatskim šahovskim savezom oko prijedloga da bi se postavila šahovnica na nekoj od lokacija u Mjesnom odboru, no da će to naknadno definirati i kad se izvide mogućnosti financiranja.
· Raspravlja se o mogućnostima izgleda nove česme koja je predložena kroz prijedlog plana komunalnih aktivnosti. Nebojša Gavrilov navodi rješenje koje je primijetio u Beču s česmom koja ima raspršivač vodene magle da ublaži utjecaj topline. Govore da bi tako nešto možda moglo biti na područjima gdje ljudi čekaju semafor, predlažu se lokacije u budućoj pješačkoj zoni u Masarykovoj (kad i ako bude uspostavljena). 
· Dragan Hrnjak ističe kako je bitno da postoji radna grupa koja se aktivno bavi rješavanjem problema terasa jer se treba uspostaviti standard njihovog izgleda (jer neki iskaču svojim osebujnim ukrasima na terasi koja se nalazi na javnom prostoru), zatim mogu li ljetne terase i zimi biti dopuštene na javnom prostoru itd. U radnoj skupini je bitno da budu predstavnici svih tijela (arhitekti, urbanisti, vlasnici ugostiteljskih objekata)

Sjednica je završila u 19:45

Zapisnik sastavila: Nela Jantol

